ΓΡΑΠΤΗ ΕΡΩΤΗΣΗ E-2159/99

υποβολή: Cristiana Muscardini (UEN) προς την Επιτροπή

(24 Νοεμβρίου 1999)

Θέμα: Προστασία των προϊόντων προέλευσης και ποιότητας

λο και συχνότερα οι ενώσεις του κλάδου και οι συνεταιρισμοί παραγωγών διαμαρτύρονται για προτάσεις,ποτιθέμενες ή πραγματικές, της Επιτροπής που τείνουν να απαγορεύσουν την παραγωγή τυπικών προϊόντων όπως π.χ. της ιταλικής μοτσαρέλας ή άλλων τύπων τυριού που παράγονται από αιώνες σε καθορισμένες γεωργικές και κτηνοτροφικές περιοχές. Το φαινόμενο, όπως φαίνεται, αφορά και ορισμένες γαλλικές περιοχές με κατανοητές αντιδράσεις εκ μέρους των ενδιαφερομένων γεωργών. Η Επιτροπή.

1. Μπορεί να επιβεβαιώσει ή όχι την επίσημη ύπαρξη των προτάσεων αυτών;

2. Εάν ναι, ποιοι είναι οι τύποι τυριού που θαποχρεωθούν να εξαφανισθούν; Θα μπορούσε να συντάξει έναν κατάλογο ανά χώρα;

3. Αντιλαμβάνεται την οικονομική και κοινωνική ζημία που θα προκαλείτο στις περιοχές παραγωγής με την εξάλειψη μεριδίων της αγοράς που αντιπροσωπεύουν τον πολιτισμό πολλών γενεών και τα ανθρωπολογικά χαρακτηριστικά που χαρακτηρίζουν ολόκληρες κοιλάδες και περιφέρειες;

4. Γνωρίζει ότι καταφερόμενη κατά των προϊόντων αυτών που χαρακτηρίζουν σε πολλές περιπτώσεις την εικόνα ολόκληρων περιφερειών, θα προκαλούσε την ανώφελη καταστροφή μικρών επιχειρήσεων προς όφελος μόνο της βιομηχανικής και των μεγάλων αλυσίδων καταστημάτων;

5. Θεωρεί ότι παρόμοιες ενέργειες συμβάλλουν στο να παρουσιάζεται στους πληθυσμούς μία Ευρώπη με ανθρώπινο πρόσωπο και όχι μία Ευρωπαϊκή Ένωση τεχνοκρατική, ψυχρή και χωρίς τρόπο να ακούσει τον κοινό πολίτη, καταστρέφουσα πολλές παραδόσεις και ως εκ τούτου απάνθρωπη;

Απάντηση του κ. Byrne εξ ονόματος της Επιτροπής

(5 Ιανουαρίου 2000)

Η Ευρωπαϊκή Επιτροπή δεν έλαβε γνώση των ισχυρισμών στους οποίους αναφέρεται το αξιότιμο μέλος του Κοινοβουλίου.

Η Ευρωπαϊκή Επιτροπή δεν διατύπωσε ποτέ πρόταση που να αποβλέπει στην απαγόρευση παραδοσιακών τυριών. Η μόνη πρόθεσή της είναι η αναθεώρηση τηςγειονομικής νομοθεσίας σχετικά με το γάλα και τα γαλακτοκομικά προϊόντα και συγκεκριμένα η ενημέρωση των μικροβιολογικών κριτηρίων που ισχύουν γι' αυτά.

Οι γνώμες της επιστημονικές επιτροπής κτηνιατρικών μέτρων σε σχέση με τη δημόσιαγεία, της 23ης Σεπτεμβρίου 1999, επέτρεψαν τη σύνθεση επιστημονικών γνώσεων σ&pos; αυτό τον τομέα σε διεθνές επίπεδο. Η καθιέρωση ειδικών μικροβιολογικών κριτηρίων για τα γαλακτοκομικά προϊόντα θα αποτελέσει αντικείμενο αίτησης προς την αρμόδια επιστημονική επιτροπή και η γνώμη που θα εκδοθεί θα μπορεί να χρησιμεύσει ως βάση εργασίας για την εκπόνηση εκσυγχρονισμένης ρύθμισης.

Η Ευρωπαϊκή Επιτροπή τοποθετεί την ασφάλεια των τροφίμων στο επίκεντρο των ανησυχιών της, χωρίς να παραμελεί τη γαστρονομική και την θρεπτική ποιότητα των τροφίμων. Ακόμη, ο πρόεδρός της εξέφρασε ενώπιον του Κοινοβουλίου την προτεραιότητα που αποδίδει σ&pos; αυτό τον τομέα, καθόσον έχει επίγνωση του ισχυρού πολιτιστικού και κοινωνικού συμβολισμού του.

Όσον αφορά, ιδιαίτερα, τη διαφύλαξη της παραδοσιακής παραγωγής και των τυπικών προϊόντων, πρέπει να σημειωθεί ότι η Ευρωπαϊκή Επιτροπή από το 1992 έχει αναλάβει πολιτική για την ποιότητα των γεωργικών προϊόντων και των τροφίμων.

Στο πλαίσιο της εφαρμογής του καν. (ΕΟΚ) 2081/92 του Συμβουλίου της 14.07.1992 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων(1), η Ευρωπαϊκή Επιτροπή συμπλήρωσε τον κατάλογο των ονομασιών προέλευσης και των ενδείξεων που καταχωρήθηκαν, των οποίων ο αριθμός ανέρχεται πλέον σε 526.

Τόσο από άποψη ενδιαφερομένων κρατών μελών όσο και από άποψη ειδών παραγωγής, οι νέες καταχωρήσεις συγκεκριμενοποιούν το γεγονός ότι αυξάνεται το ενδιαφέρον για την προστασία τυπικών προϊόντων συγκεκριμένης γεωγραφικής προέλευσης.

(1) ΕΕ L 208 της 24.7.1992.